Elon Musk
Elon Musk syntyi 28. kesäkuuta 1971 Pretoriassa, Etelä-Afrikassa. Menestyvä perhe asui yhdessä kaupungin suurimmista taloista. Isä Errol työskenteli kone- ja sähköinsinöörinä, ja äiti Maye oli ravitsemusterapeutti omassa yrityksessään. Isän sukua oli asunut Etelä-Afrikassa jo 200 vuoden ajan, ja Elonin äiti oli muuttanut lapsena perheensä mukana Kanadasta. Elonilla on pikkuveli ja pikkusisko. Pikkupoikana hän oli hyvin ahkera lukemaan ja kirjaviisas. Vanhempiensa avioeron jälkeen Elon muutti asumaan isänsä luo.
Do You Trust This Computer?
Do You Trust This Computer? on yhdysvaltalainen dokumenttielokuva vuodelta 2018, joka käsittelee tekoälyä ja sen vaaroja. Dokumentti julkaistiin 5. huhtikuuta 2018, ja Elon Musk rahoitti sille muutaman päivän ilmaisen katseluajan Vimeo-videopalvelussa. Dokumentin on ohjannut Chris Paine, joka on aikaisemmin tehnyt dokumentin "Who Killed the Electric Car?". Dokumentissa haastatellaan tekoälyn asiantuntijoita, kuten muiden muassa Stuart Russellia ja Elon Muskia. Dokumentissa sivutaan Cambridge Analytican kohua ja suhtaudutaan Googleen varauksella.